BJC ลุ้นกำไร Q4/60 สูงสุดเป็นประวัติการณ์ แนะซื้อเป้า 64 บาท
BJC ลุ้นกำไร Q4/60 สูงสุดเป็นประวัติการณ์ แนะซื้อเป้า 64 บาท
25 ม.ค. 2561

บล.ฟินันเซีย ไซรัส ระบุในบทวิเคราห์วันนี้( 25 ม.ค.) ว่า บริษัท เบอร์ลี่ ยุคเกอร์ จำกัด (มหาชน) หรือ BJC คาดกำไรสุทธิไตรมาส 4/60 +10% Q-Q, +24% เทียบช่วงเดียวกันของปีก่อนอยู่ที่ 1.5 พันลบ. และถ้าไม่รวมกำไรอัตราแลกเปลี่ยนกำไรปกติ ไตรมาส 4/60 จะสูงสุดเป็นประวัติการณ์ เพราะดีทั้งธุรกิจค้าปลีก หรือ BIGC ที่คาด SSSG เป็นบวกต่อเนื่อง, ธุรกิจ Packaging ที่สามารถ Run เตาใหม่ได้เกือบเต็มกำลังการผลิต, และธุรกิจ Healthcare ที่จะทำจุดสูงสุดของปีจาก High Season
คาดกำไรสุทธิทั้งปี 2017 +22% เทียบช่วงเดียวกันของปีก่อนและคาดโตเด่น +58% เทียบช่วงเดียวกันของปีก่อนในปี 2018 นอกจากการฟื้นตัวของกำลังซื้อ, การขยายธุรกิจทั้งสาขาใหม่ของ BIGC, และกำลังขยายเตาแก้วใหม่แห่งที่ 5 แล้ว คาดว่าจะมีการกลับรายการภาษีก้อนใหญ่ในปีนี้ด้วย แนะนำซื้อเก็งกำไร ราคาเป้าหมายที่ 64 บาท